CELEX: 22019A1126(02)
Language: lt
Date: 1572393600000
Title: Susitarimas Europos atominės energijos bendrijos ir Korėjos pusiasalio energetikos plėtros organizacijos

26.11.2019   
               
               
                  LT
               
               
                  Europos Sąjungos oficialusis leidinys
               
               
                  L 304/5
               
            
         SUSITARIMAS
         Europos atominės energijos bendrijos ir Korėjos pusiasalio energetikos plėtros organizacijos
         EUROPOS ATOMINĖS ENERGIJOS BENDRIJA
         (toliau – Bendrija) ir
         KORĖJOS PUSIASALIO ENERGETIKOS PLĖTROS ORGANIZACIJA
         (toliau – KEDO),
         kadangi:
         
                     (1)
                  
                  
                     KEDO buvo įsteigta 1995 m. kovo 9 d. Korėjos Respublikos, Japonijos ir Jungtinių Amerikos Valstijų vyriausybių sudarytu Korėjos pusiasalio energetikos plėtros organizacijos steigimo susitarimu, iš dalies pakeistu 1997 m. rugsėjo 19 d.;
                  
               
                     (2)
                  
                  
                     2018 m. gegužės 31 d. nustojo galioti Bendrijos ir KEDO susitarimas;
                  
               
                     (3)
                  
                  
                     nusprendusi nutraukti KEDO lengvojo vandens reaktoriaus projektą ir 2007 m. priėmusi sprendimą sekretoriato pareigas vykdyti su daug mažiau darbuotojų ir kuo mažesnėse biuro patalpose, KEDO Vykdomoji valdyba 2018 m. nusprendė tęsti KEDO veiklą ir po 2018 m. gegužės 31 d.;
                  
               
                     (4)
                  
                  
                     Bendrija ir KEDO išreiškė norą toliau bendradarbiauti siekiant nutraukti lengvojo vandens reaktoriaus projektą ir tinkamai likviduoti KEDO,
                  
               SUSITARĖ:
         
            1 straipsnis
            Ankstesnio susitarimo nuostatų taikymas
            Jei kuriame nors iš toliau išdėstytų straipsnių nenurodyta kitaip, pagal šį susitarimą toliau taikomos ankstesnio Bendrijos ir KEDO susitarimo, kuris nustojo galioti 2018 m. gegužės 31 d., nuostatos.
         
         
            2 straipsnis
            Bendrijos įnašas
            Pagal šį susitarimą Bendrija į KEDO biudžetą nemoka jokio finansinio įnašo.
         
         
            3 straipsnis
            Trukmė
            Šis susitarimas nustos galioti 2019 m. gegužės 31 d. Jis bus kasmet automatiškai atnaujinamas vienų metų laikotarpiui, nebent likus ne mažiau kaip vienam mėnesiui iki galiojimo pabaigos dienos viena šalis praneštų kitai norinti nutraukti susitarimą. Susitarimas taip pat gali būti nutrauktas iškart, jei iš KEDO pasitrauktų kuri nors kita narė, kuriai dabar atstovaujama Vykdomojoje valdyboje. Šis susitarimas nebus atnaujinamas po 2021 m. gegužės 31 d.
         
         
            4 straipsnis
            Įsigaliojimas
            Šis susitarimas įsigalioja pasirašytas Bendrijos ir KEDO ir yra atgaline data taikomas nuo 2018 m. birželio 1 d.
         
         
            Priimta Briuselyje du tūkstančiai devynioliktųjų metų spalio dvidešimt ketvirtą dieną dviem originaliais egzemplioriais
            
               
                  Europos atominės energijos bendrijos vardu
               
               Ditte JUUL-JØRGENSEN
            
            Priimta Niujorke du tūkstančiai devynioliktųjų metų spalio trisdešimtą dieną dviem originaliais egzemplioriais
            
               
                  Korėjos pusiasalio energetikos plėtros organizacijos vardu
               
               David WALLACE